Lav et referat af nedenstående tekst:

Tekst:
Det vakte opsigt herhjemme, da friske elever fra Aalborg Katedralskole testede Mette Frederiksen. I valgkampen delte Mette Frederiksen og hendes følge roser ud. Og det lod eleverne ikke sådan gå ubemærket hen. - Hvor kommer jeres afskårne roser fra? Sådan lød det fra Karla, der går i 1.D på Aalborg Katedralskole. Og der måtte Mette Frederiksen altså krybe til korset, efter hun først havde joket lidt med, at roserne naturligvis var dyrker hjemme i haven hos hende selv. - Nej, jeg ved ikke hvor de har stået henne, og selv om jeg godt ved, at det er dårligt klimamæssigt med afskårne blomster, så kommer jeg altså ikke til at lade være med at dele roser ud i valgkampen, svarede Mette Frederiksen den unge gymnasieelev. Og den lille samtale har nu fået international opmærksomhed. Det er nemlig det lille indslag, der leder en artikel i New York Times om den danske valgkamp. "Det var en optræden i valgkampen, som Mette Frederiksen normalt ville tænke på som venligtsindet - en samling af klimaorienterede studerende i hjembyen Aalborg. Bortset fra at eleverne undrede sig over, om Ms. Frederiksen vidste, hvilket CO2-aftryk, de røde roser som hendes valgkamp delte ud, efterlod. " Nogenlunde sådan kan paragraffen fra avisen oversættes. Resten af artiklen fortæller om det øgede fokus på klima og indvandring i valgkampen, samt Dansk Folkepartis dårlige valg, netop fordi flere partier har øget deres fokus på indvandring af integration.

Referat:
Det er ikke gået kæmpeavisen New York Times' næse forbi, at eleverne på Aalborg Katedralskole satte Mette Frederiksen (S) voldsomt på prøvelse